En kronik er en længere artikel i en avis eller et tidsskrift om (i de fleste tilfælde) et aktuelt emne. Som regel har den en fast plads i publikationen, ofte sammen med læserbreve, leder o.l. Sædvanligvis er kronikker skrevet af en person, der ikke er ansat ved den pågældende publikation, men har et særligt kendskab til det behandlede emne. En kronik vil ofte være en ret lang artikel, der er beslægtet med essayet og ligesom essayet gerne vil belyse mange sider af en sag – eller begivenhed. En kronik er et partsindlæg, og kronikøren påstår ikke, at det er den hele og fulde sandhed, der lægges frem. Navnet Kronik kommer af det græske Chronos (tid). Kronikken behøver ikke at handle om noget, der er aktuelt. Ofte behandler og kommenterer kronikken brede emner, som fx kultur og uddannelse. En kronik breder sit emne ud på en måde, så læsere uden særligt forhåndskendskab til sagen kan forstå budskabet.  I Danmark blev genren indført af dagbladet Politiken, der bragte den første kronik den 16. maj 1905 og også navngav fænomenet (der dog de første 14 dage bar navnet "Politikens Føljeton".  Kronikken på htx I danskfaget på htx er kronikken en eksamensgenre som minder om virkelighedens kronik.